Arctic Sea meeskond istub koos "piraatidega" vangis    Väidetavate kaaperdajate käest vabastatud kaubalaeva Arctic Sea meeskonnaliikmetel ei lastud vabalt koju minna, vaid nad viidi koos kaaperdajatega Lefortovo eeluurimisvanglasse. Arhangelskis ootavad meeskonnaliikmete perekonnad asjata.    "Tean vaid seda, mida televisioonis räägitakse. Loodan, et näen oma meest niipea, kui võimalik," ütles laeva mehhaaniku Vladimir Kašinini naine Olga Helsingin  Sanomate vahendusel.    Dmitri Fazõlovi isa Vaziri hämmastas, et poega ei lubatud isegi Moskvast koju helistada. "Mitte keegi ei räägi midagi. Vaatame ainult telekat. See on tobe," ütles Vazir Fazõlov.